જૉન એબ્રાહમના પ્રોડક્શનની આ પહેલી ફિલ્મમાં વિકી અરોરા નામના યુવાનની સ્ટોરી છે. બ્યુટીપાર્લરનું નાનું-મોટું કામ કરીને ઘર ચલાવતી મમ્મીને ફાઇનૅન્શિયલ હેલ્પ કરવાની વિકીની ઇચ્છા હોય છે, પણ કોઈ સારો રસ્તો નથી મળતો. આકસ્મિક રીતે વિકી ફર્ટિલિટી એક્સપર્ટ ડૉ. બલદેવ ચડ્ડાને મળે છે. તેમણે પોતાની સ્પર્મ-બૅન્ક શરૂ કરી છે અને એ માટે તેઓ હેલ્ધી ડોનરની શોધમાં હોય છે. વિકીમાં તેમને એક સક્સેસફુલ સ્પર્મ ડોનર દેખાય છે એટલે તેઓ તેને આ કામ માટે મનાવે છે. ખૂબ પ્રયત્નો પછી વિકી માંડ માને છે અને સ્પર્મ-ડોનેટ કરે છે. જોકે તેને ખબર નથી કે તેના આ સારા કાર્યને કારણે ભવિષ્યમાં તેના જીવનમાં કેવી મોટી ગૂંચ સર્જાવાની છે. ગંભીર વાતને કૉમેડીના મિશ્રણ સાથે હળવી રીતે આ ફિલ્મમાં દર્શાવવામાં આવી છે.